Hozirda shu sababli dam olish kunlarining ayrim vaqtlarida Chorbog‘-Toshkent yo‘nalishida tirbandliklar yuzaga kelmoqda. Foto: Dunyo Bektemir-Chorbog‘ qo‘rg‘oni avtomobil yo‘lining 32-kilometrida (Bo‘stonliq va Yuqori Chirchiq tumanlari chegarasida) joylashgan ko‘prikning Chorbog‘-Toshkent yo‘nalishidagi qismi 25 kun muddatga yopildi. Ma’lum qilinishicha, Toshkent viloyati Bo‘stonliq tumaniga olib boruvchi davlat ahamiyatiga ega bo‘lgan mazkur yo‘lda ta’mirlash ishlari olib borilmoqda. Toshkent-Chorbog‘ yo‘nalishdagi qismida esa qarama-qarshi harakat tashkil etiladi. Hozirda shu sababli ham dam olish kunlarining ayrim vaqtlarida Chorbog‘-Toshkent yo‘nalishida tirbandliklar yuzaga kelmoqda. Haydovchilardan vaziyatdan kelib chiqib harakatlanish, shuningdek, YPX inspektorlari va yo‘l belgi talablariga bo‘ysunish so‘ralgan.